google/wiki40b huggingface dataset:
Skiemonys

Ajalugu

Siemonyst on esmakordselt mainitud XV sajandil. Aastal 1500 ehitati sinna esimene kirik või kabel. Aastal 1571 sai asula alevi staatuse.
Aastal 1677 avati alevis klooster, mis suleti novembriülestõusu järel aastal 1823. Aastal 1777 avati seal kihelkonnakool. XVIII sajandi algul mainiti kirjalikes allikates esmakordselt Maleckistele kuulunud Skiemonysi mõisa. Tsaariajal oli asula kohta kasutusel venekeelne nimekuju Скемяны. XX sajandi keskpaigani oli asula ametlik nimekuju Skemonys.
Basturma

Basturma (rumeenia keeles pastramă, kreeka keeles παστουρμάς, türgi keeles pastırma, jiddišis פּאַסטראָמע pastróme) on populaarne lihadelikatess, mida Türgis tehakse tavaliselt veiselihast ning Rumeenias sea- ja lambalihast. Iisraelis nimetataks viilutatud kana- ja kalkuniliha pastrama.
Nagu lihakonservid, loodi ka basturma algselt liha säilitamiseks, kuna külmkappe polnud veel leiutatud. Basturma saamiseks toorest liha soolatakse, kuivatatakse osalt, maitsestatakse vürtside ja maitsetaimedega, seejärel suitsutatakse ja aurutatakse. USA-s tehakse basturmad peamiselt veise- ja kalkunilihast.
Eestisse on basturma jõudnud peamiselt turgi rahvaste, kaukaasia ja balkani köögi kaudu.
Broker

Broker (eestipäraselt ka: brokker) ehk laevamaakler (inglise shipbroker) on laeva ostu-, müügi-, kindlustus- või prahtimislepingu sõlmimise vahendaja.
Anggun

Karjäär

Tema esimene album oli "Dunia Aku Punya" (1989). Ta elab praegu Pariisis.
2012. aasta Eurovisiooni lauluvõistlusel Bakuus esindas ta Prantsusmaad lauluga "Echo (You and I)". Finaalkontserdil sai ta 21 punktiga 22. koha.
2003. aasta novembris oli Anggun ajakirja FHM Indonesia kaanel. 2010. aastal valis ajakiri FHM Angguni maailma 100 kõige seksikama naise hulka. FHM Aasia seksikamate naiste edetabelis oli ta 6. kohal.

Isiklikku

Anggun on olnud neli korda abielus. Aastail 2010–2015 oli ta abielus prantsuse kirjaniku Cyril Montanaga, kellega tal on tütar Kirana Cipta Montana Sasmi. 16. augustil 2018 abiellus ta Christian Kretschmariga, kes mängib hästi klaverit.
Simen Østensen

Simen Østensen (sündinud 4. augustil 1984 Bærumis) on Norra murdmaasuusataja.
Østensen osales esimest korda maailmakarikavõistluste etapil Norras Holmenkollenis 12. märtsil 2005 50 km klassikasõidus, mille võitis Andrus Veerpalu. Østensen ise tookord distantsi ei lõpetanud.
Hooajal 2006–2007 esimest korda toimunud Tour de Skil sai Østensen üldarvestuses kolmanda koha. 
Hooajal 2007–2008 võitis ta Liberecis MK-etapi sprinditeatesõidus koos Martin Johnsrud Sundbyga.
2013. aastal võitis Østensen Tartu maratoni.

Maailmakarikavõistlustel

Simen Østensen on individuaalarvestuses osalenud 79 karikavõistluste etapil (seisuga 24. veebruar 2015) ja saanud kaks poodiumikoha. Poodiumi kõige kõrgemale astmele pole ta veel jõudnud.
Reanimation

"Reanimation" on ansambli "Linkin Park" plaat, mis ilmus 30. juulil 2002. Plaadi produtsent oli Mike Shinoda.
"Reanimation" oli remiksplaat debüütalbumi "Hybrid Theory" lugudest, kus esinesid nii senitundmatud underground-räpparid kui ka tuntud muusikud nagu Staindi Aaron Lewis ('Krwlng'), Korni Jonathan Davis ('1stp Klosr'), Taprooti Stephen Richards ('P5hng Me A*wy'), The Rootsi Black Thought ('H! Vltg3'), Orgy' Jay Gordon ('Pts.of.Athrty') ja Marilyn Manson ('By Myslf').
Billboardi edetabelis Top 200 jõudis plaat 2. kohale, kuhu aasta varem oli kerkinud ka "Hybrid Theory".
Andres Kuperjanov

Isiklikku

Andres Kuperjanov on Julius Kuperjanovi vennapoja poeg.
Härma Mäemine müür

Härma Mäemine müür ehk Keldri müür (ka Keldre müür) on liivakivipaljand Piusa jõe kaldal. 
Paljand on Eesti kõrgeim liivakivipaljand, kuni 43 m kõrgune ja kaljuseina pikkus on kokku 150 meetrit. Paljandi nähtava osa kõrgus on 19 meetrit. Härma Mäemine müür asub Piusa jõe paremkaldal, 3,2 kilomeetri kaugusel Võru-Obinitsa teest. Linnulennult 250 m põhja pool asub Härma Alumine müür. Müürid on Piusa jõe ürgoru maastikukaitseala koosseisus.
Härma Mäemisel müüril paljandub keskdevoni Gauja lademe Lode kihistiku liivakivi. Kuna devoni liivakivi on suhteliselt mureda struktuuriga, allub liivakivipaljand kergesti erosioonile.
Helje-Reet Aurik

Helje-Reet Aurik (sündinud 10. augustil 1943 Tallinn) on eesti arhitekt.
Ta lõpetas 1962. aastal Tallinna 4. Keskkooli ning õppis aastatel 1962–1968 ERKI-s, mille lõpetas arhitektina. 
Ta töötas alates 1968. aastast projekteerimisinstituut Eesti Projektis. Ta oli Eesti Arhitektide Liidu liige alates 1974. aastast.

Isiklikku

Helje-Reet Auriku õde oli arhitekt Ene Aurik.
Harri Õunapuu

Harri Õunapuu (sündinud 2. veebruaril 1947 Sangastes) on Eesti poliitik.

Haridus

Harri Õunapuu on lõpetanud Tartu 3. Keskkooli 1961, Räpina Aiandustehnikumi aiandusagronoomina 1966 ning Eesti Põllumajanduse Akadeemia agronoomina 1971.

Töökäik ja tegevus ühingutes

Õunapuu on töötanud Aianduse Peavalitsuses peaagronoomina 1974–1975, Mitšurini-nimelises sovhoosis peaagronoomina 1971–1974 ja asedirektorina 1975–1978, Mahtra sovhoosi direktorina 1978–1981, Rapla Agrotööstuskoondise esimehena 1981–1989, EÜ Maaettevõtluse Fondis projektijuhina 1992–1993, Eesti Hoiupanga direktorina 1993–1996, Eesti Kindlustuse direktorina 1996–1998 ning ettevõtjana 1998–1999.
Ta on olnud Eesti Panga nõukogu liige.

Poliitiline tegevus

Harri Õunapuu on olnud Rapla maavanem 1989–1991. Ta oli Rapla Vallavolikogu liige 1996–2002, IX (1999–2002) ja X Riigikogu liige ning ta on XI Riigikogu liige.
Ta oli põllumajandusminister Edgar Savisaare valitsuses 1991–1992 ning rahandusminister Siim Kallase valitsuses 2002–2003.
Aastatel 1971–1990 kuulus ta NLKP-sse. Õunapuu oli Eesti Keskerakonna liige 1994–2004 ning alates 2006 on Eesti Reformierakonna liige.
Harald Oert

Harald Oert (ka Harald Öört; 11. veebruar 1895 Roobe vald, Viljandimaa – 4. november 1943 Petseri) oli eesti jurist.
Lõpetas 1917. aastal Hugo Treffneri Gümnaasiumi, õppis 1917–1918 ja 1920–1926 Tartu Ülikoolis õigusteadust.
Osales Vabadussõjas, 1920–1923 Viljandi-Pärnu rahukogu kohtuameti kandidaat, 1923–1929 Jõgeva, 1929–1940 Võru 2., 1940 Valga jaoskonnakohtunik.
NKVD püüdis Harald Oertit küüditada 1941, kuid tal õnnestus pääseda.
Lielāmuiža mõis

Lielāmuiža mõis (saksa keeles Essenhof, läti keeles Lielāmuiža) oli rüütlimõis Liivimaal Riia kreisis Madliena kihelkonnas. Nüüdisaegse haldusjaotuse järgi asub mõisasüda Lätis Ogre piirkonnas Madliena vallas.
Ülle Kuusik

Ülle Kuusik (sündinud 1956) on Eesti eripedagoog ja pikaajaline lasteaiajuht, Tartu Hariduse Tugiteenuste Keskuse logopeed.
2015. aastal pälvis Ülle Kuusik Tartu medali.
Järkamine

Järkamine on puumaterjali saagimine ettenähtud pikkusmõõtu.
Neolaid

Neolaid on Saare maakonda Muhu valda Pädaste küla alale jääv 3,9 hektari suurune saar (laid). Saare rannajoone pikkus on 1,1 kilomeetrit.
Neolaid asub 200 meetrit Suurlaiust kagus. Laiul leidub rohumaad ja võsa.
Saare koordinaadid on 58° 31′ N, 23° 16′ E.
Neolaid kuulub Väikese väina hoiuala koosseisu ja on looduskaitse all.
Gustav Reimann

Gustav Oskar Reimann VR I/2 (5. november 1883 Suure-Jaani, Viljandimaa – 31. mai 1941 Vanaveski talu, Kõpu vald, Viljandimaa) oli Eesti arst ja sõjaväelane (sanitaarmajor, 1934)
Korporatsiooni Fraternitas Estica asutajavilistlane. 4. Diviisi arst.
George'i maakond

Ajalugu

Maakond moodustati 1910. aastal.
MV Britannic (1929)

MV Britannic (prefiksiga MV ehk 'mootorlaev') oli üle Atlandi seilav ookeaniliinilaev, mille algne ainuomanik oli laevakompanii White Star Line. See oli ettevõttel kolmas laev järjest, mis kandis sama nime. Laeva ehitas laevaehitusfirma Harland & Wolff ja see valmis 1929. aastal Belfasti laevatehases Põhja-Iirimaal. 
See ehitati Liverpool – New York liini jaoks ning tegi esmareisi 25. juunil 1930. Kui White Star Line ühines oma rivaali Cunard Line'iga 1934. aastal, siis hakkas laev sõitma liinil London – New York ning võttis hiljem ette talvised Vahemere kruiisid USAst.
See oli 1931. aastal valminud MV Georgicu sõsarlaev. Nagu ka Georgic, nii oli ka Britannic sisseehitatud diiselelektrijaamaga mootorlaev, mitte aurik. Teise maailmasõja ajal kasutati seda vägede transportimiseks, vedades kokku 173 550 inimest. Pärast kapitaalremonti 1948. aastal jätkas laev kommertskasutuses. Laeval ilmnesid 1950ndatel mitmed probleemid, sealhulgas kaks tulekahju. 1960. aastal müüdi alus vanametalliks. Britannic oli viimane White Star Line'i jaoks ehitatud laev, mis püsis endiselt teenistuses.
Tofiq Zülfüqarov

Tofig Zulfugarov (aserbaidžaani Tofiq Nadir oğlu Zülfüqarov; sündinud 1. novembril 1959 Rostovis) on Aserbaidžaani poliitik.
Ta on olnud Aserbaidžaani suursaadik Eestis.
2018. aasta taliolümpiamängud

2018. aasta taliolümpiamängud olid XXIII olümpiaadi olümpiamängud, mis toimusid 9.–25. veebruaril 2018 Lõuna-Koreas Pyeongchangis.

Maskotid

Mängude maskotid olid valge tiiger Soohorang ja kaeluskaru Bandabi.
Seladon

Seladon ehk seladonglasuur (hiina: 青瓷; pinyin: qīngcí; jaapani: 青磁 seiji, korea: 청자 cheongja) on läbipaistev enamasti õrnroheline või helesinine keraamikaglasuur, mis pärineb Hiinast.
Seladonglasuur sulab temperatuuril 1250–1350 °C.
Seladonglasuuri kasutamine on iseloomulik Songi dünastiast (960–1279) pärit keraamilistel nõudel.

Roheka värvuse saavutamine

Seladonglasuuri värvus saadakse punase raud(III)oksiidi (Fe₂O₃) lisamisega glasuurile. Põletus toimub redutseerivas keskkonnas.
Raud(III)oksiidi sisaldusest sõltub glasuuri värvitoon. Vähese raud(III)oksiidi koguse puhul on glasuur heleroheline, suure raud(III)oksiidikoguse puhul (üle 2%) pruunikasroheline.

Koostis

Vanimad seladonglasuurid koosnesid valdavalt kolmest põhikomponendist, milleks olid põldpagu (päevakivi), kriit ja savi. Tänapäeval on seladonglasuuride koostist tunduvalt mitmekesisemaks muudetud.
Glasuurile alumiiniumi-, baariumi- ja magneesiumiühendite lisamisega on võimalik saavutada hallikam värvitoon ning glasuuri parem katvus.
Lambaliha

Lambaliha on kodulamba liha, mida tarvitatakse kulinaarias.
Lambalihal on tähtis roll Kaukaasia, Kesk-Aasia ja Araabia köögis. 21. sajandil süüakse kõige rohkem lambaliha Pärsia lahe äärsetes riikides, Uus-Meremaal, Austraalias, Kreekas, Uruguays, Suurbritannias ja Iirimaal. Neis maades süüakse 3–18 kilo liha inimese kohta aastas. Lambaliha on populaarne ka Prantsusmaal, Aafrikas (eriti Maghribis), Kariibi mere saartel, Lähis-Idas, Indias ja mõnes Hiina piirkonnas. Sageli tuleneb see lambakasvatustraditsioonist. Samas tarvitab keskmine USA elanik lambaliha aastas vaid pool kilo või vähem; selle asemel süüakse aastas keskmiselt 22 kilo sea- ja 29 kilo veiseliha.
Eriti just neis riikides võidakse levinud või traditsioonilisi toite valmistada rupskitest. Mitmel pool maailmas peetakse lamba munandeid delikatessiks. Üks tavatumaid toite on šoti rahvusroog haggis: lamba siseelundid küpsetatakse koos kaerakruupide ja hakitud sibulatega lambamaos. Norra rahvustoitude hulka kuulub lambapeast valmistatud smalahove. Traditsiooniliselt valmistatakse ka Kesk-Aasias, Kaukaasias ning Lähis-Idas populaarset pilaffi ja šašlõkki just lambalihast.
Eestis tarvitatakse lambaliha toiduks suhteliselt vähe, kuid tänapäevases eesti köögis pole see siiski tundmatu. Paljud võõrastavad lambaliha nn lanoliinimaitse pärast, mis tuleneb lammaste valest toidust ja valmistusviisist. Enamasti lambaliha küpsetatakse või hautatakse, Eestis seda tavaliselt ei keedeta.
Jordanka Fandakova

Jordanka Fandakova (bulgaaria keeles Йорданка Асенова Фандъкова; sündinud 12. aprillil 1962 Samokovis) on Bulgaaria poliitik (Kodanikud Euroopa Arengu Poolt Bulgaarias (GERB, bulgaaria keeles Граждани за европейско развитие на България).
Ta lõpetas 1985. aastal Sofia Ülikooli vene filoloogia erialal. 1985–1998 töötas ta Sofia 73. keskkoolis õpetajana, 1998–2005 oli ta sama kooli direktor. 2005–2009 oli ta Sofia aselinnapea hariduse ja noorsoo valdkonnas.
27. juulist kuni 19. novembrini 2009 oli ta Bulgaaria haridus- ja teadusminister.
23. novembril 2009 valiti ta Sofia linnapeaks. Uuesti valiti ta Sofia linnapeaks 2011. ja 2015. aastal.
Lõuna-Hiina meri

Lõuna-Hiina meri on Vaikse ookeani osa. 
Põhjas ja läänes piirneb Indohiina poolsaarega, edelas Malaka poolsaare ja Sumatraga, kagus Kalimantaniga, idas Filipiinidega ja kirdes Taiwaniga. Edelas ühenduses Andamani merega Malaka väina kaudu, lõunas Karimata väina kaudu ühenduses Jaava merega, kirdes Taiwani väina kaudu ühenduses Ida-Hiina merega. 
Sügavus kuni 5560 meetrit.
Elea koolkond

Elea koolkond ehk eleaadid on vanakreeka filosoofiline koolkond, mis tekkis 5. sajandil eKr Elea linnas Lõuna-Itaalias (Suur-Kreekas).
Selle koolkonna tuntud esindajad on Parmenides, Melissos ja Zenon Eleast. Eleaatide hulka on arvatud ka Xenophanest, kuid tänapäeval teda enam selle koolkonnaga ei seostata.
Elea koolkond vastandab püsivat ja muutlikku, postuleerides igavesti püsivat ning muutumatut printsiipi (olemine) maailma muutlikkuses ja mitmekesisuses. Sellega panid nad aluse filosoofilise olemisõpetusele ehk ontoloogiale.
Neem

Neem ehk maanina (ka nina) on nukina merre või järve ulatuv väike maismaa osa. Neemed võivad lähtuda ja üldjuhul ka lähtuvad poolsaartest.
Neem on tavaliselt kolmnurkse kuju ja terava tipuga ning koosneb vastupidavatest kivimitest, mis ei allu lainemurrutise lõhkuvale toimele. Neem on poolsaarest väiksem maismaamoodustis rannajoonel.
Väikest neeme nimetatakse neemikuks.
Hispaania haldusjaotus

Ajaloost

197. aastal eKr., Rooma Impeeriumi okupatsiooni ajal, jagati Pürenee poolsaar kaheks poliitiliseks haldusüksuseks: Hispania Ulterior ja Hispania Citerior.

13. sajandi Hispaania haldusjaotus

13. sajandi Hispaania (välja arvatud iseseisvad kuningriigid-krahvkonnad: Aragón, Baleaari saared, Kataloonia ja Valencia) oli jagatud adelantamientodeks. See oli haldusüksus, mis sai oma nime kuberneri ehk adelantado järgi. 
Adelantamientod: Andaluusia, Castilla, Cazorla, Galicia, León, Astuuria, Mayor de la Frontera ja Murcia. 
Ainus adelantado, kes ei olnud ametisse nimetatud kuninga poolt, oli Cazorla adelantado. Tema nimetas ametisse Toledo peapiiskop.
Avaarikeelne Vikipeedia

Avaarikeelne Vikipeedia (avaari keeles Авар Википедия) on Vikipeedia avaarikeelne versioon.
Avaarikeelsele Vikipeediale pandi alus 2004. aastal.
Seal on 2314 artiklit, millega see on artiklite arvult 222. keeleversioon.
Siire (mehaanika)

Siirdevektor

Siiret kirjeldab mehaanikas vektoriaalne füüsikaline suurus, mida kutsutakse siirdevektoriks. Asukohti ruumis kirjeldatakse mehaanikas kohavektoritega. Siirdevektor on defineeritud vektorina, mille alguspunkt langeb kokku algajahetkel punktmassi kohavektori lõpp-punktiga ja lõpp-punkt langeb kokku mingil järgneval ajahetkel kohavektori lõpp-punktiga. Seega on siirdevektor kohavektori  muut ja seetõttu tähistatakse siirdevektorit . Siirdevektori levinud tähised on ka  või .
Masspunkti siirdevektori pikkus ja tema liikumise teepikkus ei ole üldjuhtudel võrdsed suurused (võrdsed näiteks ühtlasel sirgjoonelisel liikumisel). Siirdevektori pikkus sõltub vaid alg- ja lõpp-punktide asukohtadest, mitte liikumise trajektoorist, liikumiskiirusest ega liikumisajast.
Jänes (perekonnanimi)

Jänes on eesti perekonnanimi.
Nimede eestistamisel määrati Jänese-nimelistele isikutele uueks perekonnanimeks Aume, Kaasik, Mandri ja Nuut. Jänes määrati uueks perekonnanimeks isikutele, kelle perekonnanimi oli Leppik.
2017. aasta 1. jaanuari seisuga on perekonnanimi Jänes 269 mehel ja 308 naisel.
Alo Bärengrub

Koondisekarjäär

Ta on Eesti koondises pidanud 48 kohtumist.

Isiklikku

Alo ja tema elukaaslane said oktoobris 2012 tütre.
Emmanuel Le Roy Ladurie

Emmanuel Le Roy Ladurie (sündinud 19. juulil 1929) on prantsuse ajaloolane, kes on tuntuks saanud ühena mikroajaloo kui uurimissuuna algatajatest.
Le Roy Ladurie kuulsaim teos on: "Montaillou, prantsuse küla 1294–1324" (Montaillou, village occitan de 1294 à 1324), 14. sajandi kataritest talupoegi ja inkvisitsiooni vaatlev teos, mis ilmus 1975. aastal. 1996. aastal avaldati ka selle eestikeelne tõlge. Le Roy Ladurie teised teosed tegelevad enamasti samuti talupojakultuuri vaatlemisega.
Azebiki

Azebiki (あぜ引き) on jaapani saag, ryōba alaliik, mille hambad paiknevad piki kumerjooni.
Yom Kippur

Yom Kippur (ka Jom Kippur) ehk lunastuspüha on judaismi tähtsaim püha, nõndanimetatud Sabatite Sabat. Seda tähistatakse tišri kuu kümnendal päeval.
Yom Kippuri puhul alustatakse paastu enne püha eelõhtu  päikeseloojangut ning paastutakse järgmise päikeseloojanguni (kokku 25 tundi), hoidudes nii toidust kui ka joogist, kahetsetakse ja palutakse Jumalalt sünagoogis patte andeks. Töö tegemine ei ole lubatud. Samuti on keelatud pesemine, kosmeetika kasutamine, seksuaalsuhted ja nahkkingade kandmine. Kanda tuleb valget riietust.
Õrnas eas lapsed, väetid vanainimesed, haiged ja imetavad emad täie rangusega paastuma ei pea.
Juudi uskumuse järgi mõistab Jumal Rosh Hashanah ajal (tišri kuu esimesel kahel päeval) inimkonna üle kohut ja paneb Eluraamatusse kirja iga inimese saatuse. Ta ootab oma otsuse kinnitamisega Yom Kippurini. Sel ajal püüavad juudid oma käitumist parandada, heastada teistele tehtud kurja (Jumal ei saa andeks anda inimeste poolt teineteisele tehtut) ja patud Jumala vastu. Neile kes meelt parandavad annab Jumal hea uue aasta. Rosh Hashanah on juudi uusaasta, mis on Gregoriuse kalendri järgi enamasti septembris.
Yom Kippurit tähistavad sünagoogi külastamisega ka paljud ilmalikud juudid, kes muid usukombeid ei järgi.
Yom Kippurile eelnevat päeva tähistatakse kahe piduliku söömaaja, annetuste tegemise ja teistelt andestuse palumisega.
Koltasaami keel

Koltasaami keel (koltasaami keeles sääʹmǩiõll, põhjasaami keeles nuortalašgiella) on saami keel, mida tänapäeval kõneldakse peamiselt Soomes Inari valla Sevettijärvi (Čeʹvetjäuʹrr), Nellimi (Njeäʹllem) ja Näätämö (Njauddâm) külas ning Venemaal Notozero (Njuõʹttjäuʹrr) piirkonnas.
Soomes on koltasaami keelel ligikaudu 400 kõnelejat ja Venemaal 20–30 kõnelejat.
Uurali keelkonna kõigile keeltele omaselt on koltasaami keel soovõrdne, selles puudub grammatiliselt sugu.
Kaagjärve vald (Karula kihelkond)

Kaagjärve vald (saksa keeles Kawershof) oli vald Võrumaal Karula kihelkonnas.
Vald eksisteeris 1866–1939.
Valla alal asus Kaagjärve mõis.
Dominik Simon

Dominik Simon (sündinud 8. augustil 1994 Prahas) on Tšehhi jäähokimängija. Ta mängib ründajana NHL-i klubis Pittsburgh Penguins.
Ta alustas profikarjääri hooajal 2012–13 Tšehhi kõrgliiga klubis Sparta Praha. Hooajal 2014–15 mängis ta teises Tšehhi kõrgliiga klubis, Plzeňis.
2015. aastal valiti ta NHL-i draft '​is Penguinsi poolt 137. valikuna. Esimesed kaks hooaega veetis ta põhiliselt Penguinsi noorteklubis Wilkes-Barre/Scranton Penguins American Hockey League'is. Debüüdi NHL-is tegi ta 13. märtsil 2016 mängus New York Rangersi vastu. Esimese värava lõi ta NHL-is 14. jaanuaril 2018, kui mängiti taas Rangersiga.
Simon kuulus Tšehhi jäähokikoondisse 2015. aasta maailmameistrivõistlustel.
Topiaarkunst

Ajalugu

Topiaarkunsti kõrgaeg oli renessanss ja barokk, kuid kõige varasemaid teateid puude ja põõsaste pügamisest võib leida Plinius Noorema Rooma aedade kirjeldustest. Vana-Rooma aegadel oli aednikeks peamiselt orjad, kes tegelesid ka puude ja põõsaste pügamisega. Arvatakse, et just orjad on need, kes selle kunstiliigi Euroopasse tõid. Versailles' näitel kujundati taimedest seinu, sambaid, võlve, kaari ja muid arhitektuurielemente. Lisaks ka geomeetrilisi vorme (ringid, püramiidid, koonused, risttahukad) ja skulptuure (loomad, inimesed, stseenid). Tänu Inglise pargistiili levikule vähenes topiaarkunsti populaarsus märgatavalt. Uue õitsengu tõi aga 19. sajandi teine pool, koos historitsistliku aia- ja pargikunstiga. Võrreldes tänapäeva topiaarkunstiga, kujutati varem rohkem jahistseene ja sõjaga seonduvat.

Näiteid tänapäeva topiaarkunstist

Belgias, Prantsusmaal ja Hollandis on topiaarkunst veel tänini tavaline osa aiakunstist. Topiaarkunsti viljeldakse nii eraaedades, surnuaedades kui ka avalikes parkides (nt Parc André Citroën Prantsusmaal ja Thames Barrier Park Inglismaal). Peamiselt esineb topiaarkunsti siiski ajaloolise hõnguga väärikates kohtades.

Topiaarkunst Eestis

Eestis pole topiaarkunst eriti populaarne. Enamasti piirdutakse puuvõrade vormilõikusega (nt Kadrioru Pargis ja Palmse mõisas).
Burga mõis

Burga mõis (saksa keeles Borrishof, läti keeles Burgas muiža) oli rüütlimõis Liivimaal Valga kreisis Luke kihelkonnas. Praeguse haldusjaotuse järgi asub mõisakompleks Läti Valka piirkonnas Valka vallas Luke asulas.

Mõisa suurus

Bienenstammi andmetel oli mõisa suurus 1816. aastal 3,25 adramaad, sellele allus 66 mees- ja 93 naishinge.
Tähk-rebashein

Kirjeldus

Lehed munajad, tömbitipulised. Õisik tipmine, tihe, alumises osas harunenud, külgmistest osaõisikutest on tipmine osaõisik pikem. Õiekattelehekesi 5.

Levila ja kasvukoht

Looduslikult levinud Põhja-Ameerikas, täpsemalt USA lõuna- ja kaguosas. Praeguseks levinud kõikide kontinentide soe- ja parasvöötmetes. Eestis esmakordselt leitud 19. sajandi esimesel poolel (vanim herbaareksemplar 1850). Nüüdisajal Eestis levinud umbrohuna eeskätt kartulipõldudel (seemned levivad sõnnikuga) peamiselt Lääne-Eestis, hajusalt ka mujal. Algselt leitud tulnuktaimena raudteejaamadest, elevaatorite ümbruses jne.

Kasutamine

Taim on söödav, ent lehed sisaldavad oblikhapet ning nitraadirikkal mullal ka nitraate, seetõttu on toiduks kasutamisel soovitatav keeduvesi ära valada. Seemned on söödavad toorelt või kuumtöödeldult. Veistele ja sigadele peetakse ohtlikuks oblikhappe sisalduse tõttu.
Minu Isa Oli Ausus Ise

Minu Isa Oli Ausus Ise on eesti ansambel. Selle liikmed on Margo Mitt ja Gaute Kivistik, kuid ansambli koosseisus kasutavad nad esinejanimesid Eino Süggu ja Einar Süggu.

Ajalugu

Ansambel alustas tegutsemist aastal 1990, kui nii Margo kui ka Gaute õppisid Viljandi Kultuurikoolis näitejuhtimist. Ansambel on tuntud eelkõige oma humoorikate esinemiste poolest Viljandi Pärimusmuusika Festivalil, kus anti kontsert juba festivali debüüdil, 1993. aastal. Veel samal aastal läks ansambel lahku, kuid jätkas tegutsemist juba järgmisel aastal, kui pillid võeti kätte Q Raadio saate "Rakke raadio" eetris. Ansambel tegutseb tänaseni.
Marquinhos Gabriel

Marcos Gabriel do Nascimento (tuntud kui Marquinhos Gabriel; sündinud 21. juulil 1990 Selbachis) on Brasiilia jalgpallur, kes mängib ründava poolkaitsjana Brasiilia kõrgliiga klubis Cruzeiro.
Ta alustas klubikarjääri Internacionalis, millega liitus 2007. aastal. 2009. aastal debüteeris ta klubi põhimeeskonnas Brasiilia kõrgliigas. 2011. aastal võitis ta klubiga Lõuna-Ameerika klubide superkarika Recopa Sudamericana.
Kahel hooajal (2014–15 ja 2015–16) on ta mänginud veel Saudi Araabia kõrgliiga klubis Al-Nassr ja hooajal 2018–19 Araabia Ühendemiraatide klubis Al-Nasr.
Brasiilia kõrgliigas on ta mänginud veel Avaí, Sport Recife, Bahia, Palmeirase, Santose, Corinthianse ja alates 2019. aastast Cruzeiro meeskonnas. Corinthianses mängis ta aastatel 2016–2018 ning tuli klubiga 2017. aastal Brasiilia meistriks.
Seroa keel

Seroa keel (keelekood kqu) on lõunakhoisani keelte hulka kuuluv väljasurnud keel.
Seda kõneldi Lõuna-Aafrika Vabariigi ja Lesotho alal.
Ly (eesnimi)

Ly on naisenimi.
2018. aasta seisuga oli see Eestis esinemissageduselt 185. naisenimi. 1. jaanuari 2018 seisuga oli Eestis eesnimi Ly 1011 naisel.
Karin Karm

Karin Karm (sündinud 31. juulil 1943 Paides) on eesti endine näitleja.
Ta lõpetas aastal 1961 Paide Keskkooli ja aastal 1965 Tallinna Riikliku Konservatooriumi lavakunstikateedri.
Ta töötas aastatel 1965–1975 Noorsooteatris. Ta õppis 1985–1987 Tallinna Meditsiinikoolis ja töötas pärast seda meditsiiniõena. Aastast 1993 töötas ta reisilaeval kajutiperenaisena.

Isiklikku

Ta on olnud abielus Enn Kraamiga.
Chesley Sullenberger

Chesley Burnett Sullenberger (sünd. 23. jaanuar 1951 Denisoni linnas, Texase osariik) on Ameerika Ühendriikide lendur (lennutunde erinevatel lennukitüüpidel kokku 20 000), kes sooritas 2009. aastal eduka hädamaandumise Hudsoni jõele reisilennukiga Airbus A320, mille pardal oli 150 reisijat ja 3 lennusaatjat.
Russelli maakond (Kentucky)

Ajalugu

Maakond moodustati 1825. aastal.